Végzős hallgatók vizsgaidőszaka a 2026/2027. tanév I. félévében
Szorgalmi időszak vége: 2026. november 14. (szombat)
Szakdolgozat benyújtása és feltöltése a MIDRA rendszerben: 2026. november 20. (péntek)
Vizsgajelentkezés a Neptun-rendszerben: 2026. november 16. - 2026. december 04. 12.00.

Záróvizsga időszak alapszakos (BA) képzésben és szakirányú továbbképzésben: 
2026. december 14. - 2026. december 22.

Záróvizsga időszak mesterszakos (MA) és tanári mesterszakos képzésben:
2027. január 04. - 2027. január 13.

Diplomaátadó szenátusi ülés: 2027. január 28. vagy január 29.
Felhívjuk a figyelmet, hogy vizsgára jelentkezés továbbra is csak a költségtérítés/önköltség és az egyéb kiírt díjak rendezését követően lehetséges.

Javasoljuk, tanulmányozza át a BTK Szakdolgozatkészítési szabályzatát, ebben a szakdolgozat kötelező mellékleteit is megtalálja: https://bolcsesz.uni-miskolc.hu/uj/dok/szab/btk_szakdolgozatkeszitesi_szab_20231201.PDF
A szakdolgozatokat/portfóliókat papíralapon (kötve) kell leadni az intézeti adminisztrációra és egyúttal fel kell tölteni a MIDRA rendszerbe is http://midra.uni-miskolc.hu) legkésőbb 2026. november 20-ig. 

A záróvizsgákról szóló, egyes szakokat érintő információkat (pl. záróvizsga beosztás, zárószigorlati tételek stb.) az illetékes intézetek honlapján találja. 

Az Egyes felsőoktatással, szakképzéssel és felnőttképzéssel összefüggő törvények módosításáról szóló 2022. évi LIX. törvény 39. §. rendelkezik arról, hogy az Nemzeti felsőoktatási törvény 51.§ (1) bekezdése helyébe a következő rendelkezés lép: „A felsőfokú tanulmányok befejezését igazoló oklevél kiadásának előfeltétele a sikeres záróvizsga.”

Mindezek alapján az oklevél kiállításához – sikeres záróvizsgát követően - nyelvvizsga bemutatására már nincs szükség.

MIDRA IGAZOLÁS ELJÁRÁSRENDJE

1. A hallgató az általa elkészített szakdolgozatot/diplomamunkát/portfoliót feltölti a Midra adatbázisba http.//midra.uni-miskolc.hu. (Az oldalon a Dokumentumok menüpontban érhető el az útmutató, melyet szíveskedjék a feltöltés előtt elolvasni).
(http://konyvtar.uni-miskolc.hu/documents/103805/104049/Szakdolgozat+feltöltés+GYIK
Határidő: 2026. november 20.
2. A hallgató a kitöltött, aláírt hallgatói nyilatkozatot elküldi a midra@uni-miskolc.hu e-mail címre. Szakdolgozathoz és portfólióhoz külön-külön nyilatkozatra van szükség! (A hallgatói nyilatkozatot a Dokumentumok menüpontban találják.)

(Ha nem tudja szkennelni/fényképezni az aláírt dokumentumot, akkor a Neptunban regisztrált e-mail-címéről küldje el a kitöltött nyilatkozatot *.doc formátumban)

Technikai problémáját a midra@uni-miskolc.hu címen kell jelezni.
3. Amennyiben titkosított szakdolgozatról van szó, akkor a Titkosítási Nyilatkozatot/ Bizalmas kezelési kérelmet a hallgatói Nyilatkozattal együtt kérjük szintén elküldeni a midra@uni-miskolc.hu email címre.

(A titkosítási nyilatkozatnak/ bizalmas kezelési kérelemnek nincs formanyomtatványa).

4. Ezután a könyvtárosok ellenőrzik a feltöltött dolgozatot és a nyilatkozat meglétét.

4/a. Ha nincs további teendő, a könyvtár kiállítja az igazolást és ezt megosztja a hallgatóval, valamint a Kar Dékáni Hivatalával.

4/b. Amennyiben a feltöltött fájl sérült, hibás stb., akkor a könyvtáros e-mailben tájékoztatja a hallgatót a további teendőkről.

ME Könyvtár, Levéltár, Múzeum

 ME BTK Dékáni Hivatal 
